Constantinus Simonov
Constantinus Simonov Res apud Vicidata repertae: Nativitas: 15 Novembris 1915; Petropolis Obitus: 28 Augusti 1979; Moscua Patria: Unio Sovietica Nomen nativum: Кирилл Михайлович Симонов Familia Coniunx: Natalia Sokolova, Valentina Serova, Larisa Zhadova Constantinus (Cyrillus) Michaelis filius Simonov (Russice Константин (Кирилл) Михайлович Симонов, tr. Konstantin (Kirill) Michajlovič Simonov; 28 Novembris 1915–28 Augusti 1979) erat poeta et scriptor Russicus Sovieticus. Thema principale creaturae eius est virtus contemporaneorum. Simonov notus est ut auctor versuum narrationumque de Bello Magno Patrio, in quo ipse ut correspondens actorum diurnorum Sovieticorum militarium participavit. Ab anno 1942 erat socius Factionis Communisticae Unionis Sovieticae. Annis 1938 ac 1950–1954 Actorum diurnorum litterariarum (Russice «Литературная газета», tr. "Literaturnaja gazeta"), et annis 1946–1950 ac 1954–1958 diarii Mundus novus (Russice «Новый мир», tr. "Novyj mir") editor principalis erat. Annis 1946–1954 vicarius secretarii generalis , annis 1954–1959 et 1967–1979 secretarius Unionis Scriptorum URSS erat. Praemiis Stalinianis (annis 1942, 1943, 1946, 1947, 1949, 1950) et Leniniano (anno 1974), titulo Herois Laboris Socialistici (anno 1974) aliisque signis laudis Sovieticis ornatus est.